Katedrála Najsvätejšej Trojice (Addis Abeba)

náhľad|Katedrála Najsvätejšej Trojice v Addis Abeba
Katedrála Najsvätejšej Trojice v metropole Etiópie Addis Abeba je katedrálnym chrámom Etiópskej ortodoxnej cirkvi. Nachádza sa neďaleko vládnej štvrte a budovy etiópskeho parlamentu.

 Dejiny 
Prvý drevený chrám na tomto mieste postavil ešte cisár Menelik II. Základný kameň terajšej katedrály bol položený v roku 1928. Stavba katedrály trvala až do roku 1942 a bola prerušená talianskou okupáciou v rokoch 1936 až 1941. Katedrála sa stala svedkom významných udalostí etiópskych dejín v 20. storočí. Odohrávajú sa tu intronizácie vysokých cirkevných predstaviteľov, ich pohreby a sú tu uložené aj pozostatky poslednej cisárskej rodiny.

 Architektúra 
Exteriér stavby pripomína typickú európsku sakrálnu architektúru (portály, stĺpy, sochy apoštolov vo výklenkoch). Interiér chrámu je vyzdobený v tradičnom etiópskom ortodoxnom štýle (oltáre, ikony, vitráže). Chrám je tak akousi syntézou európskej a tradičnej etiópskej architektúry.

 Iné projekty 

 Externé odkazy 
 Holy Trinity Cathedral at www.sacred-destinations.com

Kategória:Pravoslávne katedrály v Etiópii
Kategória:Stavby v Addis Abebe
Kategória:Architektúra z 1942